અમદાવાદઃ ઇશરજત જહા અને સોહરાબુદ્દીન એન્કાઉન્ટર કેસમાં જામીન પર મુક્ત થયેલા નિવૃત્ત આપીએસ અધિકારી ડી.જી. વણઝરાએ આજે નવ વર્ષ બાદ ઘર વાપસી કરી છે. આ કેસમાં તેમને જામીન મળ્યા બાદ તેઓ મુંબઇ રહેતા હતા. ત્યારે ડી.જી. વણઝારાએ સીબીઆઇ કોર્ટમાં અરજી કરતી હતી કે તેમને ગુજરાતમાં પ્રવેશ કરવા દેવામાં આવે. જેમની આ અરજી પર સીબીઆઇ કોર્ટે મહોર મારી દીધી છે. ત્યારે આજે નવ વર્ષ બાદ ડી.જી. વણઝારા તેમના ઘરે પરત ફર્યા છે. પરિવારના તમામ સભ્યોએ અમદાવાદ એરપોર્ટ પર તેમનું ભવ્ય સ્વાગત કર્યું છે. પુત્ર પૃથ્વી અને ભાઇની દીકરી મંજીતા વણજારા સાથે પરિવારના તમામ સભ્યો તેમને લેવા માટે એરપોર્ટ પર ગયા હતા. હાલ પરિવારમાં ખુબ જ ખુશીનો માહોલ છે. એક તરફ મંજીતા વણઝારાના લગ્ન છે ત્યારે બીજી તરફ ડી.જી. વણઝરા નવ વર્ષ બાદ ઘરે પરત ફર્યા છે.